CELEX: 32021R0797
Language: el
Date: 2021-03-08 00:00:00
Title: Κατ’ εξουσιοδότηση κανονισμός (ΕΕ) 2021/797 της Επιτροπής της 8ης Μαρτίου 2021 για τη διόρθωση ορισμένων γλωσσικών εκδόσεων του παραρτήματος IΙ και του παραρτήματος VI του κανονισμού (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου για την ταξινόμηση, την επισήμανση και τη συσκευασία των ουσιών και των μειγμάτων (Κείμενο που παρουσιάζει ενδιαφέρον για τον ΕΟΧ)

19.5.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 176/1
               
            
         ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) 2021/797 ΤΗΣ ΕΠΙΤΡΟΠΗΣ
         της 8ης Μαρτίου 2021
         για τη διόρθωση ορισμένων γλωσσικών εκδόσεων του παραρτήματος IΙ και του παραρτήματος VI του κανονισμού (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου για την ταξινόμηση, την επισήμανση και τη συσκευασία των ουσιών και των μειγμάτων
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, για την ταξινόμηση, την επισήμανση και τη συσκευασία των ουσιών και των μειγμάτων, την τροποποίηση και την κατάργηση των οδηγιών 67/548/EΟΚ και 1999/45/EΚ και την τροποποίηση του κανονισμού (EΚ) αριθ. 1907/2006 (1), και ιδίως το άρθρο 53 παράγραφος 1,
         Εκτιμώντας τα ακόλουθα:
         
                     (1)
                  
                  
                     Η γαλλική, η γερμανική, η δανική, η ιταλική και η πολωνική γλωσσική έκδοση του κανονισμού (ΕΚ) αριθ. 1272/2008 περιέχουν ένα λάθος στην εισαγωγική περίοδο της δεύτερης παραγράφου του τμήματος 2.12 του μέρους 2 του παραρτήματος ΙΙ όσον αφορά το πεδίο εφαρμογής της υποχρέωσης επισήμανσης για στερεά μείγματα που περιέχουν διοξείδιο του τιτανίου.
                  
               
                     (2)
                  
                  
                     Η τσεχική γλωσσική έκδοση του κανονισμού (ΕΚ) αριθ. 1272/2008 περιέχει πρόσθετα λάθη στο τμήμα 2.12 του μέρους 2 του παραρτήματος ΙΙ όσον αφορά την υποχρέωση επισήμανσης για τα μείγματα που περιέχουν διοξείδιο του τιτανίου.
                  
               
                     (3)
                  
                  
                     Η ιταλική γλωσσική έκδοση του κανονισμού (ΕΚ) αριθ. 1272/2008 περιέχει ένα λάθος στη σημείωση 10 του τμήματος 1.1.3.2 του μέρους 1 του παραρτήματος VΙ όσον αφορά την ταξινόμηση κινδύνων για τα μείγματα που περιέχουν διοξείδιο του τιτανίου.
                  
               
                     (4)
                  
                  
                     Συνεπώς, η γαλλική, η γερμανική, η δανική, η ιταλική, η πολωνική και η τσεχική γλωσσική έκδοση του παραρτήματος ΙΙ, καθώς και η ιταλική γλωσσική έκδοση του παραρτήματος VI του κανονισμού (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου θα πρέπει να διορθωθούν αναλόγως. Οι λοιπές γλωσσικές εκδόσεις δεν επηρεάζονται,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            
               (Δεν αφορά την ελληνική έκδοση)
            
         
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 8 Μαρτίου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 353 της 31.12.2008, σ. 1.